*APSTIPRINĀTS*

*ar sabiedrības ar ierobežotu atbildību „NAMU SERVISS APSE”*

*Iepirkuma komisijas lēmumu*

*2012.gada 9. augusts*

*Protokols Nr. I1KL82*

**ATKLĀTĀ KONKURSA**

 „Dzīvojamās mājas

**KLAIPĒDAS IELĀ 82, Liepājā energoefektivitātes paaugstināšanas pasākumi”**

*Identifikācijas nr.* ***KL2012/1***

**N O L I K U M S**

*Liepāja 2012*

# *saturs*

[1. Pasūtītājs un Pasūtītāja kontaktpersona 3](#_Toc298229778)

[2. Piegādātājs, Ieinteresētais piegādātājs un Pretendents 3](#_Toc298229779)

[3. Saziņa 3](#_Toc298229780)

[4. Informācija par iepirkuma priekšmetu 3](#_Toc298229781)

[5. Objekta apskate 4](#_Toc298229782)

[6. Piedāvājums 4](#_Toc298229783)

[7. Nosacījumi Pretendenta dalībai iepirkuma procedūrā 5](#_Toc298229784)

[8. Pretendenta kvalifikācijas prasības 5](#_Toc298229785)

[9. Iesniedzamie dokumenti 6](#_Toc298229786)

[10. Tehniskais piedāvājums 6](#_Toc298229787)

[11. Finanšu piedāvājums 6](#_Toc298229788)

[12. Piedāvājumu izvērtēšana 6](#_Toc298229789)

[13. Iepirkuma līgums 7](#_Toc298229790)

[14. Konkursa nolikuma pielikumi 7](#_Toc298229791)

# 1. Pasūtītājs un Pasūtītāja kontaktpersona

* 1. Pasūtītājs: Dzīvokļu īpašnieku Biedrība „Klaipēdas 82”
	2. Vienotais reģistrācijas numurs 40008116960
	3. Adrese: Klaipēdas iela 82-40, Liepāja, LV – 3416
	4. Pasūtītāja kontaktpersonas: Agris Saule, e-pasts: agris.saule@apse.lv, tel.: 29222954
	5. Ar iepirkuma procedūras Nolikumu var iepazīties:
		1. Bāriņu ielā 21, Liepājā, LV - 3401, iepriekš sazinoties ar iepirkuma procedūras kontaktpersonu vai Pasūtītāja mājas lapā internetā www.namserv.lv;
		2. v/a „Latvijas Investīciju un attīstības aģentūra” (LIAA )Pērses ielā 2, Rīga, Klientu apkalpošanas nodaļā.

# Piegādātājs, Ieinteresētais piegādātājs un Pretendents

* 1. Piegādātājs ir fiziska persona, juridiska persona, personālsabiedrība vai personu apvienība, kas piedāvā tirgū veikt būvdarbus.
	2. Ieinteresētais piegādātājs ir Piegādātājs, kas saņēmis: Nolikuma 1. pielikumu „Tehniskā specifikācija-Lokālās tāmes”, 1.1.pielikumu „Vienkāršotās renovācijas projekts”.
	3. Pretendents ir Piegādātājs, kas ir iesniedzis piedāvājumu.
	4. Ja Pretendents ir personālsabiedrība, Nolikumā noteiktās prasības attiecas uz personālsabiedrību un visiem tās biedriem.
	5. Ja Pretendents ir personu apvienība, Nolikumā noteiktās prasības attiecas uz viesiem personu apvienības dalībniekiem.
	6. Pretendentu iepirkuma procedūras ietvaros pārstāv un dokumentus paraksta:
		1. Pretendents (ja Pretendents ir fiziska persona),
		2. Pretendenta paraksttiesīga amatpersona (ja Pretendents ir juridiska persona),
		3. Pārstāvēt tiesīgs personālsabiedrības biedrs, ievērojot šī punkta 2.6.1. un 2.6.2. apakšpunktā noteikto (ja Pretendents ir personālsabiedrība),
		4. visi personu apvienības dalībnieki, ievērojot šī punkta 2.6.1. un 2.6.2. apakšpunktā noteikto (ja Pretendents ir personu apvienība) vai
		5. Pretendenta pilnvarota persona.

# Saziņa

* 1. Saziņa starp Pasūtītāju un Ieinteresētajiem piegādātājiem iepirkuma procedūras ietvaros notiek latviešu valodā pa pastu vai elektroniski, vai klātienē Bāriņu ielā 21, Liepājā, LV - 3401 darba dienās no plkst.9:00-17:00.
	2. Saziņas dokumentā ietver iepirkuma procedūras nosaukumu un identifikācijas numuru.
	3. Ieinteresētais piegādātājs saziņas dokumentu nosūta uz Nolikumā norādīto Pasūtītāja pasta adresi un Pasūtītāja kontaktpersonas e-pastu vai nogādā Pasūtītāja norādītajā adresē, uz pavadvēstules otra eksemplāra saņemot atzīmi par saziņas dokumenta saņemšanas datumu un laiku, kā arī saņēmēja parakstu un paraksta atšifrējumu .
	4. Pasūtītājs saziņas dokumentu nosūta pa pastu uz Ieinteresētā piegādātāja pasta adresi, kā arī faksa numuru vai e-pastu, ko Ieinteresētais piegādātājs norādījis, vai iesniedz personīgi norādītajā adresē, saņemot uz dublikātu atzīmi „Saņemts” .
	5. Papildu informāciju Ieinteresētais piegādātājs var pieprasīt ne vēlāk kā 4 darba dienas pirms piedāvājumu iesniegšanas termiņa beigām.
	6. Pasūtītājs atbildi uz Ieinteresētā piegādātāja papildu informācijas pieprasījumu sniedz iespējami īsā laikā, bet ne vēlāk kā vienu darba dienu pirms piedāvājumu iesniegšanas termiņa beigām.

# Informācija par iepirkuma priekšmetu

* 1. Iepirkuma priekšmeta apraksts:

 Iepirkuma priekšmets ir „Dzīvojamās mājas Klaipēdas ielā 82, Liepājā energoefektivitātes paaugstināšanas pasākumi” būvdarbi saskaņā ar Tehnisko specifikāciju (1.pielikums), Vienkāršotās renovācijas projektu (1.1.pielikums).

* 1. Iepirkuma līguma izpildes vieta: Klaipēda sielā 82, Liepāja.
	2. Iepirkuma līguma izpildes termiņš:

 Iepirkuma līguma izpildes vēlamais termiņš ir 2013. gada 10. februāris, bet ne ilgāk par 2014. gada 10. jūliju

* 1. Maksimālā iepirkuma cena bez pievienotās vērtības nodokļa: Ls 208196.72

# Objekta apskate

* 1. Objekta apskate notiks 2012.gada 14. septembrī no plkst.10:00 līdz 11.00
	2. Objekta apskate notiek vienu reizi, visiem ieinteresētajiem piegādātājiem vienlaicīgi, nolikumā noteiktajā laikā.
	3. Pēc pretendenta lūguma var tikt rīkota atkārtota Objekta apskate, ja pretendents nevar ierasties uz Objekta apskati Nolikuma 5.1.punktā norādītajā laikā.
	4. Lūgumu nodrošināt objekta apskati citā laikā Pretendents iesniedz Pasūtītājam rakstveidā, ne vēlāk kā iepriekšējā darba dienā pirms vēlamā apskates laika

# Piedāvājums

* 1. Piedāvājuma iesniegšanas vieta un termiņš
		1. Piegādātājs var iesniegt tikai vienu piedāvājumu.
		2. Piegādātāji piedāvājumus var iesniegt līdz 2012.gada 04.oktobrim plkst.17:00, Bāriņu ielā 21, Liepājā, LV - 3401, iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Iesniedzot personīgi, vēlams iepriekš sazināties ar Pasūtītāja kontaktpersonu.
		3. Piedāvājumu, kas iesniegts pēc piedāvājumu iesniegšanas termiņa beigām, vai, kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ Pretendentam.
	2. Piedāvājuma derīguma termiņš
		1. Pretendenta iesniegtajam piedāvājumam jābūt derīgam, tas ir, saistošam Pretendentam, līdz iepirkuma līguma noslēgšanai, bet ne mazāk kā 90 dienas no piedāvājumu iesniegšanas termiņa.
		2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentus pagarināt sava piedāvājuma derīguma termiņu. Savu lēmumu Pretendents rakstiski paziņo Pasūtītājam.
	3. Piedāvājuma noformējums
		1. Piedāvājums sastāv no divām šādām daļām:
			1. Pieteikums dalībai iepirkuma procedūrā un Pretendenta atlases dokumentiem (viens oriģināls un viena kopija).
			2. Finanšu un tehniskais piedāvājums ( viens oriģināls un viena kopija), kā arī elektroniskā datu nesējā (CD), kuru jāpievieno gan oriģinālam, gan kopijai,
		2. Piedāvājums jāsagatavo latviešu valodā, datorrakstā, tam jābūt skaidri salasāmam, bez neatrunātiem labojumiem un dzēsumiem.
		3. Katras piedāvājuma daļas sākumā ievieto satura rādītāju. Piedāvājuma daļas lapas numurē un caurauklo, piestiprina auklas galus pēdējā lappusē un apliecina caurauklojumu ar vārdu, uzvārdu, datumu, parakstu un atzīmi par iesieto lapu skaitu.
		4. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:
			1. norādi “TULKOJUMS PAREIZS”,
			2. Pretendenta vai tā pārstāvja parakstu un paraksta atšifrējumu,
			3. apliecinājuma vietas nosaukumu un datumu.
		5. Ja Pretendents iesniedz dokumentu kopijas, Pretendents tās apliecina.

Kopijas apliecinājums ietver:

* + - * norādi “KOPIJA PAREIZA”,
			* Pretendenta vai tā pārstāvja parakstu un paraksta atšifrējumu,
			* apliecinājuma vietas nosaukumu un datumu.
		1. Piedāvājumu iesniedz aizlīmētā un apzīmogotā ārējā iepakojumā, uz kura norāda:

 ***biedrības „Klaipēdas 82”***

**Iepirkuma komisijai**

Bāriņu iela 21, 5N, Liepāja, LV 3401

ar norādi:

Iepirkumam “**Dzīvojamās mājas Klaipēdas ielā 82, Liepājā energoefektivitātes paaugstināšanas pasākumi**” (**KL2012/1**).

Neatvērt pirms piedāvājumu atvēršanas sanāksmes sākuma!

Pretendents: … (*nosaukums, reģ. Nr., vai personas kods, adrese, kontaktpersona, kontaktinformācija*)

# Nosacījumi Pretendenta dalībai iepirkuma procedūrā

* 1. Pretendentam nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts un parādnieka iespējamā bankrota novēršanu un maksātspējas atjaunošanu), tā saimnieciskā darbība nav apturēta vai pārtraukta, nav uzsākta tiesvedība par Pretendenta bankrotu un līdz līguma izpildes paredzamajam beigu termiņam tas nebūs likvidēts.
	2. Nosacījums Pretendenta dalībai iepirkuma procedūrā attiecas uz Pretendentu, personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība) un uz pretendenta apakšuzņēmēju

# Pretendenta kvalifikācijas prasības

* 1. Prasības attiecībā uz Pretendenta atbilstību profesionālās darbības veikšanai
		1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents Būvdarbiem plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
		2. Gadījumā, ja Pretendents tiek atzīts par iepirkuma konkursa uzvarētāju, tam līdz iepirkuma līguma noslēgšanai jāreģistrē Pretendentu, personālsabiedrības biedru, personu apvienības dalībnieku (ja piedāvājumu iesniedz personālsabiedrība vai personu apvienība) vai apakšuzņēmēju (ja Pretendents Būvdarbiem plāno piesaistīt apakšuzņēmēju), kas veiks Būvdarbus, Būvkomersantu reģistrā vai attiecīgā profesionālā reģistrā ārvalstīs, vai jāsaņem kompetentas institūcijas izsniegtu licenci, sertifikātu vai citu līdzvērtīgu dokumentu, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu, par ko jāiesniedz apliecinājums.
		3. Ja pretendentu apstiprina par konkursa uzvarētāju, tam līdz līguma noslēgšanai jāiesniedz 8.1.2. punktā minētos dokumentus pasūtītājam. Neiesniedzot minētos dokumentus, līgums netiks parakstīts.
	2. Prasības attiecībā uz Pretendenta saimniecisko un finansiālo stāvokli
		1. Pretendenta komercdarbības apjoms būvniecībā vienā no pēdējiem pieciem darbības gadiem (2007, 2008, 2009, 2010, 2011) **pārsniedz, vai ir vienāds** ar piedāvāto Būvdarbu kopējo cenu bez Pievienotās vērtības nodokļa (turpmāk – PVN).
	3. Prasības attiecībā uz Pretendenta tehniskajām un profesionālajām spējām
		1. Pretendentam ir pieredze vismaz 1 (vienas) ēkas renovācijā ar siltināšanu, (pilnībā pabeigti un ekspluatācijā nodoti objekti, līgumā noteiktajā termiņā un kvalitātē),
		2. Pretendents (atsevišķi, vai kopā ar apakšuzņēmēju) var nodrošināt Tehniskajās specifikācijās noteiktajām minimālajām prasībām atbilstošu tehnisko aprīkojumu (instrumentus un iekārtas).

# Iesniedzamie dokumenti

Iesniedzamie dokumenti Pretendenta piedāvājumā kārtojami tādā secībā, kādā tie ir uzskaitīti šajā punktā.

* 1. Pieteikums dalībai iepirkuma procedūrā (Nolikuma 2.pielikums )
	2. Dokumenti, kas apliecina Pretendenta atbilstību nosacījumiem dalībai iepirkuma procedūrā

Dokumenti, kas apliecina Pretendenta atbilstību Nosacījumiem Pretendenta dalībai iepirkuma procedūrā, jāiesniedz Pretendentam, personālsabiedrībai un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība).

* + 1. Izziņa, ko ne agrāk kā trīs mēnešus pirms piedāvājuma iesniegšanas dienas izdevusi komercreģistra vai līdzvērtīga komercdarbību reģistrējoša iestāde, ka Pretendents nav pasludināts par maksātnespējīgu, neatrodas likvidācijas stadijā vai tā saimnieciskā darbība nav apturēta vai pārtraukta un nav uzsākta tiesvedība par pretendenta bankrotu.
	1. **Pretendenta apliecinājums saskaņā ar Nolikumu 3.pielikums ;**
	2. Laika grafiks būvdarbiem (nolikuma **6.pielikums** )
	3. Apakšuzņēmējiem nododamo darbu saraksts (nolikuma 7.pielikums )
	4. Pretendenta kvalifikācijas dokumenti
		1. Pretendenta komercreģistra vai līdzvērtīgas komercdarbību reģistrējošas iestādes ārvalstīs izdotu reģistrācijas apliecību kopijas.
		2. Pretendenta apstiprināts Pretendenta un apakšuzņēmēju (ja Pretendents Būvdarbiem plāno piesaistīt apakšuzņēmējus un balstīties uz to tehniskajām un profesionālajām iespējām) veikto būvdarbu (pilnībā pabeigti un ekspluatācijā nodoti objekti, līgumā noteiktajā termiņā un kvalitātē) saraksts, iekļaujot vismaz vienu objektu ar veiktajiem būvdarbiem, atbilstoši Veikto būvdarbu saraksta veidnei (Nolikuma **4.pielikums** )par līdzvērtīgiem darbiem, uz kuriem tas pretendē šajā konkursā, nodrošinot 8.2.1. punkta prasību izpildi.

# Tehniskais piedāvājums

Tehniskais piedāvājums Pretendentam jāsagatavo saskaņā ar Tehnisko specifikāciju un Vienkāršotās renovācijas projektu ievērojot Tehniskā piedāvājuma sagatavošanas vadlīnijas (Nolikuma 1. un 5.pielikums ).

# Finanšu piedāvājums

* 1. Finanšu piedāvājumu Pretendents sagatavo atbilstoši Finanšu piedāvājuma veidnei (Nolikuma pielikumi Nr.8, 8.1., 8.2.,)
	2. Finanšu piedāvājumā jānorāda līgumcena - kopējā cena, par kādu tiks veikti Būvdarbi (Būvdarbu kopējā cena), kā arī vienības cenas un izmaksu pozīcijas izmaksas.
	3. Finanšu piedāvājumā cenas jānorāda latos (LVL) bez PVN. Atsevišķi jānorāda Būvdarbu kopējā cena ar PVN (iepirkuma līguma summa).

# Piedāvājumu izvērtēšana

* 1. Iepirkuma komisija pārbauda, vai piedāvājuma ārējais iepakojums nodrošina to, lai piedāvājumā iekļautā informācija nebūtu pieejama līdz piedāvājumu atvēršanai. Ja piedāvājuma ārējais iepakojums nenodrošina šajā punktā noteikto, piedāvājumu neizskata un to nosūta atpakaļ piedāvājuma iesniedzējam.
	2. Iepirkuma komisija pārbauda, vai pretendenta piedāvātā cena nepārsniedz nolikuma 4.4. punktā minēto maksimālo iepirkuma cenu, ja tāda ir bijusi noteikta. Ja piedāvātā cena pārsniedz maksimālo iepirkuma cenu, pretendenta piedāvājumu tālāk neizskata.
	3. Iepirkuma komisija pārbauda, vai pretendents atbilst nolikuma 7.un 8.punktā minētajām prasībām. Ja tiek konstatēts, ka pretendents neatbilst kādai no nolikuma 7.un 8.punktā minētajām prasībām, iepirkumu tālāk neizskata.
	4. Iepirkuma komisija pārbauda, vai Pretendenta iesniegtie dokumenti atbilst Nolikuma 9.punktā minētajām prasībām. Ja tiek konstatēts, ka nav iesniegts kāds no prasītajiem dokumentiem, vai dokumenti nesatur nepieciešamo informāciju, iepirkuma komisija var lūgt pretendentu precizēt iesniegto informāciju, norādot precizējošās informācijas iesniegšanas termiņu.
	5. Iepirkuma komisija veic tehnisko piedāvājumu atbilstības pārbaudi, kuras laikā iepirkuma komisija izvērtē tehnisko piedāvājumu atbilstību tehniskās specifikācijas prasībām. Ja pretendenta tehniskais piedāvājums neatbilst tehniskās specifikācijas prasībām, iepirkuma komisija tālāk šo piedāvājumu neizskata.
	6. Iepirkumu komisija izskata iesniegto finanšu piedāvājumu.
	7. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja iepirkuma komisija piedāvājumā konstatē aritmētiskas kļūdas, tā šīs kļūdas izlabo. Par visiem aritmētisko kļūdu labojumiem iepirkuma komisija 3 (trīs) darba dienu laikā paziņo pretendentam, kura piedāvājumā labojumi izdarīti. Pretendents 3 (trīs) darba dienu laikā no saņemšanas brīža apstiprina izdarītos labojumus vai izsaka iebildumus pret tiem. Ja pretendenta iebildumi nav pamatoti, piedāvājums tiek noraidīts. Vērtējot piedāvājumu, kurā bijušas aritmētiskās kļūdas, iepirkuma komisija ņem vērā tikai iepriekš noteiktajā kārtībā labotās kļūdas. Ja pretendents noteiktajā termiņā nav apstiprinājis labojumus, tie tiek uzskatīti par apstiprinātiem.
	8. Iepirkuma komisija no atbilstošajiem piedāvājumiem izvēlas piedāvājumu ar zemāko cenu.
	9. Iepirkuma komisijai ir tiesības pieprasīt, lai Pretendents precizē jau iesniegto informāciju par savu piedāvājumu, ja tas nepieciešams pretendentu atlasei, nosakot termiņu, līdz kuram Pretendentam jāsniedz atbilde.

# Iepirkuma līgums

Pasūtītājs pamatojoties uz Pretendenta piedāvājumu ar izraudzīto Pretendentu slēdz iepirkuma līgumu (Nolikuma 9.pielikums).

# Konkursa nolikuma pielikumi

|  |  |
| --- | --- |
| 1.pielikums | Tehniskā specifikācija |
| 1.1.pielikums | Vienkāršotās renovācijas projekts |
| 2.pielikums | Pieteikuma dalībai atklātajā konkursā veidne |
| 3.pielikums | Pretendenta apliecinājuma veidne |
| 4.pielikums | Pretendenta veikto būvdarbu saraksta veidne |
| 5.pielikums | Tehniskā piedāvājuma vadlīnijas |
| 6.pielikums | Laika grafika būvdarbiem veidne  |
| 7.pielikums | Apakšuzņēmējiem nododamo darbu saraksts |
| 8.pielikums | Finanšu piedāvājuma veidne |
| 8.1.pielikums | Pasūtītāja būvniecības koptāmes veidne |
| 8.2.pielikumi | Kopsavilkuma aprēķinu veidne |
| 9.pielikums | Iepirkuma līguma projekts |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |